# Khalil al-Hayya

Khalil al-Hayya (àrab: خليل الحية, Ḫalīl al-Ḥayya; Gaza, 5 de novembre de 1960) és un polític palestí, membre de Hamàs. Ocupa el càrrec de vicepresident de l'Oficina Política de Hamàs des de l'agost de 2024, succeint a Saleh al-Arouri. També va ser elegit membre del Consell Legislatiu Palestí des del gener de 2006, com a representant de la ciutat de Gaza. Va residir al barri de Xuja'iyya.

## Biografia

Al-Hayya va néixer a la Franja de Gaza el 1960. El 1983 es va llicenciar a la Universitat Islàmica de Gaza, on també va treballar com a professor. Es va unir a Hamàs durant la Primera intifada.
Va completar un màster en ciències dels hadits a la Universitat de Jordània el 1989 i un doctorat a la Universitat del Sant Alcorà i Ciències Islàmiques, al Sudan, el 1997.
Ha sobreviscut a diversos intents d'assassinat a Gaza al llarg dels anys. Israel va atacar també la seva casa a Gaza durant l'Operació Marge protector el 2021. Aquell mateix any va ser nomenat adjunt del líder de Hamàs a Gaza, Yahya Sinwar.
Set o vuit dels seus familiars, inclosos dos dels seus germans, van ser assassinats pels atacs israelians que va patir casa seva el 2007. Un dels seus fills va ser assassinat per un atac aeri israelià el 2008 mentre dirigia una brigada de coets. Un altre fill, una jove i un net van ser assassinats amb un atac aeri a casa seva el juliol de 2014, durant la guerra de Gaza de 2014.

## Acció política

El 2011, Khalil al-Hayya va demanar a les Nacions Unides que reconeguessin Palestina amb les seves fronteres anteriors a 1948.
Khalil al-Hayya va dir que van atacar Israel el 7 d'octubre perquè era necessari «canviar tota l'equació i no només tenir un xoc». També va dieclarar que «hem aconseguit tornar a posar el tema palestí sobre la taula, i ara ningú a la regió està experimentant calma». En declaracions a The New York Times, va dir que l'objectiu de Hamàs no era «gestionar Gaza i portar-li aigua i electricitat», sinó renovar l'atenció sobre la causa palestina, i va dir que Hamàs va iniciar el conflicte del 7 d'octubre per avisar que la causa palestina no moriria.
L'abril de 2024, Khalil al-Hayya va dir que Hamàs acceptaria un alto el foc amb Israel, deposaria les armes i es transformaria en un partit polític si s'establia un estat palestí independent a les fronteres anteriors a 1967. L'octubre de 2024, després de l'assassinat de Yahya Sinwar, líder de Hamàs i artífex dels atacs del 7 d'octubre, va dir que Hamàs estava «avançant fins a l'establiment de l'estat palestí en tot el sòl palestí, amb Jerusalem com a capital».
El 19 d'octubre de 2024, com a representant de Hamàs, va confirmar la mort del líder de l'organització Yahya Sinwar, que havia estat assassinat per Israel tres dies abans. Al-Hayya va insistir que la mort de Sinwar i els seus predecessors no fa més que «augmentar la força, la solidesa i la determinació del moviment Hamàs» i la resistència de la població palestina a «continuar al seu camí i ser camí i ser fidels a la seva i als sacrificis».

## Referències

* ↑ «Khalil al-Hayya» (en anglès). All For Palestine. [Consulta: 19 octubre 2024].
* 1 2 3 «נמלט מעזה לפני הטבח בעוטף: הסגן של סינוואר נמצא על הכוונת של צה"ל - Fugir de Gaza abans de la massacre d'Otef: el tinent de Sinwar està en el punt de mira de les FDI» (en hebreu). Israel Hayom, 02-01-2024. [Consulta: 19 octubre 2024].
* ↑ «מבצע שומר החומות - סיכום - Operació Marge Protector, resum» (en hebreu). FDI, 15-05-2021. [Consulta: 19 octubre 2024].
* ↑ «Israel kills 9; 8 in raid on Hamas official's home» (en anglès). Reuters, 20-05-2007. [Consulta: 19 octubre 2024].
* ↑ «B’Tselem calls for criminal investigation into Gaza bombing» (en anglès). The Electronic Intifada, 24-05-2007. [Consulta: 19 octubre 2024].
* ↑ «Hamas leader 'thanks God' for son's death» (en anglès). Ynet, 28-02-2008. [Consulta: 19 octubre 2024].
* ↑ «Israel kills 20 Palestinians in Gaza» (en anglès). China Daily, 29-02-2008. [Consulta: 19 octubre 2024].
* ↑ «'Death and horror' in Gaza as thousands flee Israeli bombardment» (en anglès). The Guardian, 20-07-2014. [Consulta: 19 octubre 2024].
* ↑ «IDF: House of Hamas official targeted in overnight Gaza strikes» (en anglès). The Jerusalem Post, 17-07-2014. [Consulta: 19 octubre 2024].
* ↑ «Nine More Palestinians Killed, Medics Targeted Again» (en anglès). IMEMC News, 20-07-2014. [Consulta: 19 octubre 2024].
* ↑ «Hamas rejects U.N. bid, saying it compromises ‘historical Palestine’» (en anglès). Alarabiyya, 18-09-2011. [Consulta: 19 octubre 2024].
* ↑ «Behind Hamas's Bloody Gambit to Create a 'Permanent' State of War'» (en anglès). The New York Times, 08-11-2023. [Consulta: 19 octubre 2024].
* ↑ «Hamas members tell NYT they hope for ‘permanent’ war, do not care about running Gaza» (en anglès). The Times of Israel, 08-11-2023. [Consulta: 19 octubre 2024].
* ↑ «Hamas says purpose of massacres was a ‘permanent’ state of war on Israel’s borders» (en anglès). The Times of Jerusalem, 08-11-2023. [Consulta: 19 octubre 2024].
* ↑ «Top Hamas official says group would agree to truce if independent Palestinian state established along pre-1967 borders» (en anglès). PBS News, 25-04-2024. [Consulta: 19 octubre 2024].
* ↑ «Hamas issues defiant message after Sinwar's death; Israel says war will continue» (en anglès). NBC News, 18-10-2024. [Consulta: 19 octubre 2024].
* ↑ «Yahya Sinwar starb offenbar durch einen Kopfschuss» (en alemany). Der Spiegel, 19-10-2024. [Consulta: 19 octubre 2024].
* ↑ «Israel desatén la pressió internacional per a una treva a Gaza i manté l'ofensiva». Segre, 19-10-2024. [Consulta: 19 octubre 2024].